Πολυνέρι Θεσπρωτίας

Για συνώνυμους οικισμούς στην Ελλάδα δείτε το λήμμα: Πολυνέρι (αποσαφήνιση)

Το Πολυνέρι είναι ημιορεινό χωριό της περιφερειακής ενότητας Θεσπρωτίας σε υψόμετρο 300 μέτρα.

 Γεωγραφία - Ιστορία 
Το Πολυνέρι βρίσκεται στο κέντρο της Θεσπρωτίας σε απόσταση 28 χλμ. (μέσω Μαζαρακιά) ΝΑ. από την Ηγουμενίτσα και 18,5 χλμ. (μέσω Πλαταριάς) από τα Σύβοτα. Βόρεια και ανατολικά του χωριού περνά η ΕΟ Ιωαννίνων - Ηγουμενίτσας. Η παλιά ονομασία του είναι Κούτσι και έτσι αναφέρεται το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας. Το 1955 με το ΦΕΚ 287Α - 10/10/1955  μετονομάστηκε σε Πολυνέρι. Σύμφωνα με το Πρόγραμμα «Καλλικράτης» μαζί με τον Αργυρότοπο αποτελούν την τοπική κοινότητα Αργυροτόπου που ανήκει στη δημοτική ενότητα Συβότων του δήμου Ηγουμενίτσας και σύμφωνα με την απογραφή 2011 έχει πληθυσμό 34 μόνιμους κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10588 (σελ. 114 του pdf).

Στο Πολυνέρι τον Απρίλιο 1968 έγινε ένα στυγερό έγκλημα κατά το οποίο μια γυναίκα, με συνεργό τον εραστή της, δολοφόνησε τον σύζυγό της που μόλις είχε επιστρέψει από τη Γερμανία όπου ήταν για χρόνια μετανάστης. Η τραγική ιστορία αποτέλεσε την πηγή έμπνευσης για το σενάριο της πρώτης μεγάλου μήκους ταινίας του Θόδωρου Αγγελόπουλου με τίτλο Αναπαράστασηhttps://www.newsbeast.gr/weekend/arthro/5645469/i-tragiki-alithini-istoria-piso-apo-tin-anaparastasi-toy-th-aggelopoyloy Η τραγική αληθινή ιστορία πίσω από την «Αναπαράσταση» του Θ. Αγγελόπουλου. 

 Παραπομπές 

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας